As Cortz heban estau convocadas por Felipe de Borbón dende a ciudat de Barcelona o 13 d'octubre de 1701 con a ideya de celebrar-se o 3 de noviembre d'ixe mesmo anyo. Dimpués d'una nueva convocatoria o 5 d'aviento de 1701 pa celebrar-se as Cortz en Monzón o 16 d'aviento, tornó a ninviar-se un atra nueva pa o 18 de marzo de 1702 en Zaragoza. Como o día 24 d'ixe mes a reina encara no yera arribada ta la capital, se prolargoron dica o 26 d'abril, quan a la fin s'engueroron. Rematoron o 16 de chunio de 1702 en Zaragoza.